**DĖL SUTIKIMO PERIMTI ŠILALĖS RAJONO SAVIVALDYBĖS NUOSAVYBĖN VALSTYBEI NUOSAVYBĖS TEISE PRIKLAUSANTĮ MATERIALŲJĮ TURTĄ**

2017 m. vasario 28 d. Nr. T1-45

Šilalė

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir atsižvelgdama į Lietuvos nacionalinės Martyno Mažvydo bibliotekos 2017 m. sausio 12 d. raštą Nr. SD-17-88 ,,Dėl sutikimo perimti valstybės turtą“, Šilalės rajono savivaldybės taryba n u s p r e n d ž i a:

1. Sutikti perimti Šilalės rajono savivaldybės nuosavybėn savarankiškosioms savivaldybių funkcijoms įgyvendinti (Šilalės rajono savivaldybės  viešosios bibliotekos (toliau – Biblioteka) veiklai vykdyti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą materialųjį turtą (priedas), kurio bendra įsigijimo vertė – 1 706,10 Eur.

2. Įgalioti Šilalės rajono savivaldybės administracijos direktorių, įsigaliojus Lietuvos Respublikos Vyriausybės nutarimui dėl sprendimo 1 punkte nurodyto turto perdavimo, Šilalės rajono savivaldybės vardu pasirašyti šio sprendimo 1 punkte nurodyto turto perdavimo ir priėmimo aktą.

3. Perduoti teisės aktų nustatyta tvarka šio sprendimo 1 punkte nurodytą turtą, perėmus jį Šilalės rajono savivaldybės nuosavybėn, Bibliotekai valdyti, naudoti ir disponuoti juo patikėjimo teise, naudojant turtą tik Bibliotekos veiklai vykdyti, plėtojant mokymo paslaugas.

4. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt.

# Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

# Meras Jonas Gudauskas